Hei, minä noudattaisin wikin ohjeita kartoittaessa. Sen perusteella tämä vaikuttaisi minusta olevan track. Relevantit sivut siis highway=track (eng versiossa hyvät esimerkit tietyypin laajasta esiintymisskaalasta) ja suomenkielinen highway=unclassified. Tietyyppikriteerit on kuitenkin mietitty harkiten wikiin. En valitsisi tietyyppiä sen mukaan, miten haluaisin tien kartalla näkyvän, tätä ei suositella. Ssundellia komppaan, erilaiset lisätagit tekevät track-teistä vielä hyödyllisempiä, mainittakoon vielä leveystagi ”width”, joka renderöityy useilla kartoilla myös viivan paksuutena.

Ilmeisesti puhut viivan värin osalta trailmap.fi-palvelusta? Sen kannalta, mikäli haluat kartoittaen erottaa toisistaan tasapohjaisen, helpon metsäpolun (mtb:scale=0) ja ylivoimaisen helpon ja tasaisen hiekkatien, niin mtb:scale=0- toimii hyvin jälkimmäiseen. Se näkyy myös trailmap.fi-palvelussa erinomaisen helppona vaikeustasona, esimerkkinä tuolla: https://web.trailmap.fi/#15.28/60.304446/25.213143